open-index/open-wikipedia-markdown huggingface dataset:
Επίσκοπος Ακαρνανίας και Αιτωλίας Παρθένιος

Ο **Παρθένιος** (κατά κόσμον **Ακύλας**) ήταν Έλληνας θεολόγος του 19ου αιώνα, ο οποίος διετέλεσε (Αρχι)επίσκοπος Ακαρνανίας και Αιτωλίας κατά τα έτη 1892-1914.

## Βιογραφικά στοιχεία
Γεννήθηκε στο Μεγαλοχώρι Θήρας το 1836 και το κοσμικό βαπτιστικό του όνομα είναι άγνωστο. Ο πατέρας του, Μιχαήλ, ήταν ιερέας. Περί την ενηλικίωσή του, το 1852, χειροτονήθηκε επίσκοπος Παροναξίας ο θείος του, Παρθένιος Ακύλας. Την 1η Ιανουαρίου 1857 χειροτονήθηκε από αυτόν διάκονος, λαμβάνοντας και το όνομά του, Παρθένιος.

Κατόπιν ακολούθησε τον θείο του στην Αθήνα, όπου εκείνος μετέβη ως μέλος της Ιεράς Συνόδου. Με προτροπή του Θεόκλητου Φαρμακίδη σπούδασε στη Ριζάρειο Εκκλησιαστική Σχολή και από το 1860 ως το 1864 Φιλολογία και Θεολογία στο Πανεπιστήμιο Αθηνών. Ως φοιτητής υπηρετούσε παράλληλα ως υπάλληλος της Ιεράς Συνόδου μέχρι το 1866. Κατόπιν υπηρέτησε ως διάκονος και γραμματέας του Αρχιεπισκόπου Σύρου Αλεξάνδρου, τον οποίο συνόδευσε στο Λίβερπουλ της Αγγλίας τον Δεκέμβριο του 1869 για τα εγκαίνια του εκεί νεοανεγερθέντος ορθόδοξου ναού του αγίου Νικολάου. Διετέλεσε Διευθυντής των Ιερατικών Σχολών Σύρου (ως το 1870), Τριπόλεως (1870-1875) και Κερκύρας (1875-1887).

Στις 11 Ιουλίου 1871 χειροτονήθηκε Πρεσβύτερος από τον Αρχιεπίσκοπο Μαντινείας Θεόκλητο και χειροθετήθηκε Αρχιμανδρίτης. Από το 1888 και μέχρι την εκλογή του σε Αρχιεπίσκοπο Ακαρνανίας και Αιτωλίας το 1892, διετέλεσε Ηγούμενος της Ιεράς Μονής Χοζοβιωτίσσης στην Αμοργό. Επίσκοπος χειροτονήθηκε στον Μητροπολιτικό Ναό Αθηνών στις 9 Δεκεμβρίου 1892. Το 1896, μετά τον θάνατο του Μητροπολίτου Αθηνών Γερμανού, διετέλεσε προσωρινός προεδρεύων της Ιεράς Συνόδου.

Το 1899 προσαρτήθηκε στην Ιερά Μητρόπολη Αιτωλίας και Ακαρνανίας και η Ναυπακτία, οπότε ο τίτλος του μεταβλήθηκε σε «Ακαρνανίας και Ναυπακτίας». Το 1909 η Επαρχία Ναυπακτίας αποσπάστηκε και πάλι και ενώθηκε με την Ευρυτανίας, αποτελώντας ξεχωριστή Επισκοπή. Καθώς όλες οι εκκλησιαστικές επαρχίες υποβιβάστηκαν σε επισκοπές, ο Παρθένιος έφερε έκτοτε τον τίτλο «Επίσκοπος Ακαρνανίας και Αιτωλίας».

Απεβίωσε στην Αθήνα στις 29 Οκτωβρίου 1914 μετά από μακρά ασθένεια και κηδεύτηκε την επομένη στη Μητρόπολη Αθηνών.

Ήταν θείος του μετέπειτα ιστορικού και καθηγητή Πανεπιστημίου Νικολάου Βλάχου, τον οποίον ανέλαβε υπό την προστασία του, παίρνοντάς τον από παιδική ηλικία στο Μεσολόγγι. Εκεί ο Νικόλαος Βλάχος ολοκλήρωσε τις εγκύκλιες σπουδές του ως το 1910, οπότε γράφτηκε ως φοιτητής στο Πανεπιστήμιο Αθηνών.

## Παραπομπές


## Πηγές
* 
* 

Παρθενιος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ειρήνη Χατζηευστρατιάδου

Η **Ειρήνη Χατζηευστρατιάδου** (γεν. 2 Σεπτεμβρίου 1995, Θεσσαλονίκη) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική στον Παναθηναϊκό.

## Τίτλοι
'''Παναθηναϊκός Α.Ο.'''
* 3 Πρωταθλήματα Ελλάδας: 2022, 2023, 2024
* 1 Κύπελλο Ελλάδας: 2022

## Ατομικές Διακρίσεις
* Πρωτάθλημα Ελλάδας 2024-25: Πολυτιμότερη Παίκτρια (MVP) 20ης αγωνιστικής 

## Παραπομπές


## Εξωτερικοί σύνδεσμοι  - Πηγές
* Ειρήνη Χατζηευστρατιάδου: Παρουσίαση - Ατομικά στοιχεία - Ομάδες - Τίτλοι - Διακρίσεις women.volleybox.net
* Ειρήνη Χατζηευστρατιάδου: Ατομικά στοιχεία - Ομάδες καριέρας greekvolley.eu

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΑΟ Θήρας
Κατηγορία:Πετοσφαιρίστριες ΠΑΟ
Συμμετρική κλειστότητα

Στην θεωρία συνόλων, η **συμμετρική κλειστότητα** μίας σχέσης R \subseteq S \times S σε ένα σύνολο S είναι η σχέση
:R' = R \cup \{ (y, x) : (x, y) \in R \}.
Αυτή είναι η ελάχιστη σχέση (ως προς την σύγκριση υποσυνόλου) που συμπεριλαμβάνει την R και είναι συμμετρική. Ισοδύναμα μπορεί να οριστεί ως R \cup R^T, όπου R^T είναι η αντίστροφη σχέση της R.

## Παραδείγματα

* Η συμμετρική κλειστότητα της σχέσης 
::R = \{ (1, 2), (1, 4), (2, 2), (2, 3) (3, 2), (3, 4), (4, 1),  (5, 4) \},
:είναι η σχέση (δείτε το πρώτο σχήμα)
::R' = \{ (1, 2), (1, 4), {\color{green}(2, 1)}, (2, 2), (2, 3) (3, 2), (3, 4), (4, 1), {\color{green}(4, 3)}, {\color{green}(4, 5)}, (5, 4) \},
:όπου με πράσινο χρώμα είναι τα στοιχεία που προστέθηκαν.
* Η συμμετρική κλειστότητα της σχέσης \leq στο σύνολο των φυσικών αριθμών \N είναι η σχέση \N \times \N.
* Η συμμετρική κλειστότητα της σχέσης  στο σύνολο των φυσικών αριθμών \N είναι η σχέση \N \times \N \setminus \mathrm{id}_{\N}, όπου \mathrm{id}_{\N} είναι η ταυτοτική σχέση στο \N.
* Η συμμετρική κλειστότητα της σχέσης «είναι απόγονος του/της» είναι η σχέση «είναι απόγονος ή πρόγονος του/της».

## Δείτε επίσης
* Συμμετρική σχέση
* Ανακλαστική κλειστότητα

## Παραπομπές


Κατηγορία:Θεωρία συνόλων
Κατηγορία:Δυαδικές σχέσεις
Πανελλήνιο πρωτάθλημα καλαθοσφαίρισης γυναικών 1983-1984

Το πρωτάθλημα Ελλάδας μπάσκετ γυναικών του 1984, ήταν η τελευταία διοργάνωση που διεξήχθη με τη μορφή Πανελληνίου πρωταθλήματος, καθώς αργότερα μέσα στο ίδιο έτος καθιερώθηκε η Εθνική κατηγορία, η οποία ξεκίνησε τον Νοέμβριο του 1984. Οι αγώνες διεξήχθησαν στην Κοζάνη από 11 έως 15 Ιουλίου.

Συμμετείχαν έξι ομάδες που αναμετρήθηκαν μεταξύ από μία φορά, με την κατάταξη να γίνεται σε μορφή ομίλου με βαθμολογία. Στην τελική φάση προκρίθηκαν απευθείας οι δύο πρώτες ομάδες από τα τοπικά πρωταθλήματα Κέντρου (Σπόρτιγκ και Παναθηναϊκός) και Θεσσαλονίκης (Απόλλων Καλαμαριάς και ΜΕΝΤ). Από την προκριματική φάση που αφορούσε τους συλλόγους της επαρχίας προκρίθηκαν ο Α.Ο. Σερρών και ο Ο.Α. Χανίων.

Πρωταθλήτρια αναδείχθηκε για δεύτερη συνεχή χρονιά και συνολικά έβδομη στην ιστορία της η ομάδα του Σπόρτιγκ, επικρατώντας με μεγάλες διαφορές σε όλους τους αγώνες της.

## Τελική βαθμολογία

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 294
*Ψηφιακό αρχείο της ΕΟΚ
*εφ. Αθλητική Ηχώ


1984
Πρωταθλημα Ελλαδος Γυναικών 1984
Ταυτοτική σχέση

[350px|right|thumb|Η αναπαράσταση της ταυτοτικής σχέσης <math>\mathrm{id}_{[5]}</math> του συνόλου <math>[5] = \{ 1, 2, 3, 4, 5 \}</math>, ως γράφο και ως πίνακα.](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Identity_relation_graph_matrix.svg)
Στην θεωρία συνόλων, η **ταυτοτική σχέση** \mathrm{id}_S στο σύνολο S είναι η σχέση που σχετίζει κάθε στοιχείο του S με τον εαυτό του, δηλαδή
:\mathrm{id}_S = \{ (x, x) : x \in S \}.

Η ονομασία \mathrm{id}_{S} είναι συντομογραφία της λατινικής λέξης *identity* που σημαίνει ταυτότητα. Όταν το σύνολο S στο οποίο αναφερόμαστε είναι ξεκάθαρο από τα συμφραζόμενα, τότε μπορεί να παραληφθεί, και η συνάρτηση γράφεται ως \mathrm{id}.

## Παραδείγματα
* Για το σύνολο S = \{ 1 , 2, 3, 4, 5 \} η ταυτοτική σχέση είναι η εξής:
::\mathrm{id}_S = \{ (1, 1), (2, 2), (3, 3), (4, 4), (5, 5) \}.
* Για το σύνολο S = \{ \alpha, \beta, \gamma, \delta \}, η ταυτοτική σχέση είναι η εξής:
::\mathrm{id}_S = \{ (\alpha, \alpha), (\beta, \beta), (\gamma, \gamma), (\delta, \delta) \}.

## Ιδιότητες
* Είναι ανακλαστική, αφού για κάθε x \in S έχουμε ότι (x, x) \in \mathrm{id}_S. Επίσης για κάθε ανακλαστική σχέση R στο S ισχύει ότι \mathrm{id}_S \subseteq R.
* Είναι συμμετρική και μεταβατική. Επομένως η \mathrm{id}_S είναι σχέση ισοδυναμίας.
* Είναι το ουδέτερο στοιχείο για την σύνθεση σχέσεων, καθώς R \circ \mathrm{id}_S = R για κάθε σχέση R \subseteq S' \times S.
* Ο πίνακας που αναπαριστά την \mathrm{id}_S είναι ο ταυτοτικός πίνακας.
* Ο γράφος που αναπαριστά την \mathrm{id}_S αποτελείται μόνο από βρόγχους. 
* Για κάθε δύο σύνολα S, S' με S \subseteq S', ισχύει ότι \mathrm{id}_S \subseteq \mathrm{id}_{S'}.

## Σχετικές έννοιες
Για κάθε σχέση R στο σύνολο S, η ανακλαστική κλειστότητα της R δίνεται από την σχέση R \cup \mathrm{id}_S.

## Δείτε επίσης
* Ανακλαστική κλειστότητα
* Ταυτοτική συνάρτηση

## Παραπομπές


Κατηγορία:Θεωρία συνόλων
Κατηγορία:Δυαδικές σχέσεις
Π.Σ. Εθνικός Νέου Κεραμιδίου

Ο **Εθνικός Προοδευτικός Σύλλογος Νέου Κεραμιδίου Πιερίας** είναι ελληνικό ποδοσφαιρικό σωματείο το οποίο εδρεύει στο Νέο Κεραμίδι Πιερίας. Ιδρύθηκε το 1951, και επίσημα χρώματα του αποτελούν το μπλε, το λευκό και το γκρι. Φυσική αγωνιστική έδρα του Εθνικού το Δημοτικό Γήπεδο Νέου Κεραμιδίου, όμως λόγω της συμμετοχής του σε επαγγελματική κατηγορία χρησιμοποίησε ως έδρα το Δημοτικό Στάδιο Κατερίνης. Την αγωνιστική περίοδο 2024–2025 αγωνίστηκε στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Εθνικός Προοδευτικός Σύλλογος Νέου Κεραμιδίου Πιερίας [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Neo F.C.**».

## Ιστορία
Ο Εθνικός Νέου Κεραμιδίου συμμετείχε για πρώτη φορά σε εθνική κατηγορία την σεζόν 2020–21 τερματίζοντας στην 3η θέση με 25 βαθμούς, έχοντας όμως δώσει μόνο τον πρώτο γύρο αγώνων. Την επόμενη σεζόν (2021–22) η πορεία του Εθνικού δεν είναι ικανοποιητική καθώς σώζει την κατηγορία για έναν μόλις βαθμό. 

Στις 29 Αυγούστου 2021 ο Εθνικός έπαιξε τον πρώτο του αγώνα στο Κύπελλο Ελλάδας με αντίπαλο τον Εδεσσαϊκό από τον οποίο ηττήθηκε με 2-0.

Τις επόμενες σεζόν του στην Γ΄ Εθνική ο Εθνικός έχει καθιερωθεί στις υψηλές θέσεις την βαθμολογίας έχοντας αξιόμαχο υλικό. Τον Φεβρουάριο του 2023 προσλαμβάνει στην θέση του προπονητή τον πρώην διεθνή ποδοσφαιριστή, αλλά και προπονητή των Απόλλων Λάρισας και Π.Ο. Ελασσόνας, Βαγγέλη Μόρα.

Η σεζόν 2023–24 είναι η πιο χρυσή στην ιστορία της ομάδας διότι κατέκτησε το πρωτάθλημα της Γ΄ Εθνικής στον 2ο όμιλο και την άνοδο στις επαγγελματικές κατηγορίες. Παράλληλα, εκείνη την περίοδο, κατέκτησε και το Κύπελλο ΕΠΣ Πιερίας κάνοντας έτσι το πρώτο του νταμπλ.

Στην παρθενική του παρουσία στις επαγγελματικές κατηγορίες την σεζόν 2024–25, ο Εθνικός έκανε μία κάκιστη πορεία τερματίζοντας στην τελευταία θέση, τόσο στην κανονική διάρκεια όσο και τα πλέι-άουτ, και μοιραία επέστρεψε στα ερασιτεχνικά πρωταθήματα.

## Τίτλοι - διακρίσεις
* Γ΄ Εθνική Κατηγορία (**1 Τίτλος**): 2023–2024
* A΄ Κατηγορία Ε.Π.Σ. Πιερίας (**1 Τίτλος**): 2019–2020
* Γ΄ Κατηγορία Ε.Π.Σ. Πιερίας (**2 Τίτλοι**): 1990–1991, 2008–2009
* Κύπελλο Ε.Π.Σ. Πιερίας (**1 Τίτλος**): 2023–2024
*Κύπελλο Ελλάδας ερασιτεχνών: 
**Ημιτελικά: 2025–2026

## Διαδρομή στις εθνικές κατηγορίες

## Έμβλημα

Ethnikos Neo Keramidi FC.png|Λογότυπο μέχρι το 2025.
Ethnikos Neo Keramidi logo (2024).jpg|Το λογότυπο της ΠΑΕ (2024–2025).


## Παραπομπές


## Εξωτερικοί σύνδεσμοι
* 

Κατηγορία:Π.Σ. Εθνικός Νέου Κεραμιδίου
Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1951
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1951
Ιλδεφόνσο Ράμος Μεξία

Ο **Ιλδεφόνσο Ράμος Μέξια ι Ρος** (, 2 Αυγούστου 1769 – 24 Ιουνίου 1854) ήταν Αργεντινός στρατιωτικός και πολιτικός, ο οποίος διετέλεσε alcalde, κυβερνήτης και νομοθέτης του Μπουένος Άιρες.

Γεννήθηκε στο Μπουένος Άιρες, γιος του Γκρεγκόριο Ράμος Μεξία, γεννημένου στη Σεβίλλη, και της Μαρία Κριστίνα Ρος, που ανήκε σε οικογένεια σκωτσέζικης και κρεολικής καταγωγής. Ήταν παντρεμένος με τη συγγενή του Μαρία Ινές Μπασαβιλμπάσο, κόρη του Χοσέ Ραμόν Μπασαβιλμπάσο και της Μαρία Λορένσα Φερίν.

## Σημειώσεις

## Παραπομπές


Κατηγορία:Αργεντινοί πολιτικοί
Μιγκέλ Εστανισλάο Σολέρ

Ο **Μιγκέλ Εστανισλάο Σολέρ** (, 7 Μαΐου 1783 &#x2013; 23 Σεπτεμβρίου 1849) ήταν Αργεντινός στρατηγός, ο οποίος πολέμησε στον Πόλεμο της Ανεξαρτησίας της Αργεντινής. Διορίστηκε κυβερνήτης της Μπάντα Οριεντάλ από το Μπουένος Άιρες το 1814, αλλά ο Αρτίγας του αντιστάθηκε και εγκατέλειψε την πόλη το 1815. Ήταν ένας από τους τρεις στρατηγούς της διάβασης των Άνδεων, μαζί με τον Χοσέ ντε Σαν Μαρτίν και τον Μπερνάρδο Ο' Χίγκινς. Πολέμησε επίσης στη μάχη του Ιτουζαϊνγκό, εναντίον της Βραζιλίας.

## Βιβλιογραφία
* 

Κατηγορία:Αργεντινοί πολιτικοί
Κομητεία Ντέλαγουερ (Άιοβα)

Η **Κομητεία Ντέλαγουερ** (αγγλικά: *Delaware County*) είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 17.488 κάτοικοι. Η έδρα της κομητείας είναι το Μάντσεστερ.  Η κομητεία πήρε το όνομά της από την πολιτεία Ντέλαγουερ των ΗΠΑ.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,500 τ.χλμ, εκ των οποίων 1,497 τ.χλμ είναι στεριά και 3,0 τ.χλμ (0,2%) καλύπτονται από ύδατα (λίμνες, ποτάμια).  
### Γειτονικές κομητείες

*Κομητεία Κλέιτον (βόρεια)
*Κομητεία Ντουμπούκ (ανατολικά)
*Κομητεία Τζόουνς (νοτιοανατολικά)
*Κομητεία Λιν (νοτιοδυτικά)
*Κομητεία Μπιουκάναν (δυτικά)
*Κομητεία Φαγιέτ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Ντέλαγουερ (Νέα Υόρκη)

Η **Κομητεία Ντέλαγουερ** (αγγλικά: *Delaware County*) είναι κομητεία που βρίσκεται στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 44.308 κάτοικοι.  Η έδρα της κομητείας είναι το Δελχί.  Η κομητεία πήρε το όνομά της από τον ποταμό Ντέλαγουερ, ο οποίος ονομάστηκε προς τιμήν του Τόμας Γουέστ, 3ου Βαρώνου του Ντε Λα Βαρ, που διορίστηκε κυβερνήτης της Βιρτζίνια το 1609. Η κομητεία είναι μέρος της περιοχής Southern Tier της πολιτείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,800 τ.χλμ, εκ των οποίων 2,730 τ.χλμ είναι στεριά και 65 τ.χλμ (1,7%) καλύπτονται από ύδατα (λίμνες, ποτάμια).  Είναι η πέμπτη μεγαλύτερη κομητεία της Νέας Υόρκης κατά χερσαία έκταση.

## Παραπομπές


Κατηγορία:Κομητείες της Νέας Υόρκης
Κομητεία Ντέλαγουερ (Οχάιο)

Η **Κομητεία Ντέλαγουερ** (αγγλικά: *Delaware County*) είναι κομητεία που βρίσκεται κεντρικό τμήμα της 
πολιτείας του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 214.124 κάτοικοι.  Η έδρα της κομητείας και η μεγαλύτερη πόλη είναι το Ντέλαγουερ. 

Η κομητεία σχηματίστηκε το 1808 από την κομητεία Φράνκλιν του Οχάιο. Τόσο η κομητεία όσο και η έδρα της έχουν πάρει το όνομά της από τη φυλή των Ινδιάνων Ντέλαγουερ.  Η κομητεία Ντέλαγουερ καταγράφηκε ως η 35η πλουσιότερη κομητεία στις Ηνωμένες Πολιτείες το 2020.  Η κομητεία Ντέλαγουερ περιλαμβάνεται στη μητροπολιτική περιοχή Κολόμπους, του Οχάιο. Ο πρόεδρος των ΗΠΑ Ράδερφορντ Χαίηζ γεννήθηκε και μεγάλωσε στην κομητεία Ντέλαγουερ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,180 τ.χλμ, εκ των οποίων 1,150 τ.χλμ είναι στεριά και 36 τ.χλμ (3,1%) καλύπτονται από ύδατα (λίμνες, ποτάμια).  Η κομητεία έχει ομοιόμορφο έδαφος και εύφορο έδαφος.

## Παραπομπές


Κατηγορία:Κομητείες του Οχάιο
Κομητεία Ντέλαγουερ (Οκλαχόμα)

Η **Κομητεία Ντέλαγουερ** (αγγλικά: *Delaware County*) είναι κομητεία που βρίσκεται στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 40.397 κάτοικοι.  Η έδρα της κομητείας του είναι το Τζέι.  Η κομητεία ονομάστηκε από τους Ινδιάνους του Ντέλαγουερ, οι οποίοι είχαν δημιουργήσει ένα χωριό στην περιοχή πριν ανατεθεί στους Τσερόκι να μετακομίσουν στην Ινδική Επικράτεια τη δεκαετία του 1830. Η κομητεία Ντέλαγουερ δημιουργήθηκε το 1907. Πριν γίνει η κομητεία του Ντέλαγουερ, ένα μεγάλο μέρος της περιοχής ήταν γνωστό ως Περιοχή Ντέλαγουερ του Έθνους Τσερόκι.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,050 τ.χλμ, εκ των οποίων 1,910 τ.χλμ είναι στεριά και 140 τ.χλμ (6,8%) καλύπτονται από ύδατα (λίμνες, ποτάμια).  Η κομητεία βρίσκεται στη δυτική πλαγιά του Οροπεδίου Όζαρκ. Δεν υπάρχουν πετρέλαιο, φυσικό αέριο ή άλλοι ορυκτοί πόροι οικονομικής συνέπειας, αλλά η κομητεία έχει άφθονο νερό. 

## Παραπομπές


Κατηγορία:Κομητείες της Οκλαχόμα
Κομητεία Ντέλαγουερ (Ιντιάνα)

Η **Κομητεία Ντέλαγουερ** (αγγλικά: *Delaware County*) είναι κομητεία που βρίσκεται στο ανατολικό κεντρικό τμήμα της πολιτείας της Ιντιάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 111.903 κάτοικοι.  Η έδρα της κομητείας είναι το Μούντσι. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,025 τ.χλμ, εκ των οποίων 1,015 τ.χλμ είναι στεριά και 9,9 τ.χλμ (0,95%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Ιντιάνα
Επεγκάρ

Το **Επεγκάρ** (, ) είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Αντοαίν

Το **Αντοαίν** (*Andoain*) είναι μικρή πόλη στην επαρχία Γκιπούθκοα, στην αυτόνομη κοινότητα της Χώρας των Βάσκων, στη βόρεια Ισπανία. Στην απογραφή του 2018 είχε 14.618 κατοίκους, πληθυσμό που παραμένει σχεδόν σταθερός από τη δεκαετία του 1990.

Το Αντοαίν ξεχωρiζει από τις πράσινες περιοχές γύρω από τα ποτάμια του, που περιλαμβάνουν και τμήματα πυκνού δάσους, πολύ καλά για πεζοπορίες και ποδηλασία. Ιστορικώς είναι γνωστή από την ομώνυμη Μάχη του Αντοαίν», που έγινε τον Σεπτέμβριο του 1837 στα πλαίσια του Α΄ Καρλικού Πολέμου.

## Γεωγραφία
Η πόλη είναι κτισμένη στην κοιλάδα του ποταμού Όρια, σε μεσοσταθμικό υψόμετρο 65 μέτρα πάνω από την επιφάνεια της θάλασσας, στη θέση όπου ο ποταμός συμβάλλει με τον μικρότερο ποταμό Λεϊτσάραν, κάτω από τους λόφους Μπελκαίν (πιο κοντά) και Μπουρούντζα.

### Κλίμα
Το  Αντοαίν έχει υγρό ωκεάνιο κλίμα (*Cfb* κατά Köppen), με βροχές όλο το έτος και ήπιες θερμοκρασίες. Η μέση ετήσια βροχόπτωση φθάνει τα 1.700&nbsp;χιλιοστόμετρα και η μέση ετήσια θερμοκρασία είναι 14 C.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 134

Κατηγορία:Πόλεις της Γκιπούθκοα
Κατηγορία:Πόλεις της Ισπανίας
Τζων Αντόλφους

Ο **Τζων Αντόλφους** (αγγλ. *John Adolphus*, 7 Αυγούστου 1768 – 16 Ιουλίου 1845) ήταν Άγγλος δικηγόρος και ιστορικός.

Η καταγωγή του ήταν γερμανική, και μάλιστα ο παππούς του είχε διατελέσει προσωπικός ιατρός του Φρειδερίκου Β΄ της Πρωσίας. Ο πατέρας του έζησε για καιρό στο Λονδίνο, όπου χάρη σε έναν πλούσιο θείο ο Τζων έλαβε καλή εκπαίδευση. Πήρε την άδεια ασκήσεως της δικηγορίας το 1790, αλλά λίγα χρόνια αργότερα άρχισε να ασχολείται με τη συγγραφή.

Η επιτυχία των ιστορικών βιβλίων του και η επιρροή του ιστορικού Γουίλιαμ Κοξ έφεραν τον Αντόλφους σε επαφή με τον τότε Βρετανό πρωθυπουργό Χένρυ Άντινγκτον, ο οποίος του εξασφάλισε μια καλή έμμισθη θέση για  «πολιτικές υπηρεσίες» (όπως συγγραφή πολιτικών φυλλαδίων). Αλλά και ως ποινικολόγος απέκτησε φήμη, ιδίως με την υπεράσπιση του Θίσλγουντ και των συντρόφων του συνωμοτών.

Σημαντικά έργα του Αντόλφους είναι το *Βιογραφικά Απομνημονεύματα της Γαλλικής Επαναστάσεως* (1799) και η *Ιστορία της Αγγλίας από την άνοδο στον θρόνο του Γεωργίου Γ΄ έως την ειρήνη του 1783* (1802). Επίσης, η *Ιστορία της Γαλλίας* (1803).

## Παραπομπές


## Πηγές
* Το λήμμα «Αντόλφους Ιωάννης» στη *Νέα Ελληνική Εγκυκλοπαίδεια* «Χάρη Πάτση», τόμος 6, σσ. 134-135

Αντολφους, Τζων
Αλεσσάντρο Αντονέλλι

Ο **Αλεσσάντρο Αντονέλλι** (*Alessandro Antonelli*, 14 Ιουλίου 1798 – 18 Οκτωβρίου 1888) ήταν Ιταλός αρχιτέκτονας, που γεννήθηκε στην κωμόπολη Γκέμμε του Πεδεμοντίου. Τα γνωστότερα έργα του Αντονέλλι είναι η ομώνυμη Μόλε Αντονελλιάνα (1863-1889) στο Τορίνο, ο Καθεδρικός Ναός της Νοβάρα και η Βασιλική του Αγίου Γκαουντέντσιο, επίσης στη Νοβάρα.

## Παραπομπές


## Πηγές
* Το λήμμα «Αντονέλλι Αλέξανδρος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 135

Κατηγορία:Ιταλοί αρχιτέκτονες
Ζακ Ντενί Αντουάν

Ο **Ζακ Ντενί Αντουάν** (γαλλ. *Jacques Denis Antoine*, 6 Αυγούστου 1733 - 24 Αυγούστου 1801) ήταν Γάλλος αρχιτέκτονας, που διακρίθηκε κυρίως με έργα σε νεοκλασικό ρυθμό.

Ο Αντουάν γεννήθηκε στο Παρίσι και ήταν γιος ενός ξυλουργού. Μαθήτευσε κοντά σε έναν άγνωστο αρχιτέκτονα και εργάσθηκε αρχικώς ως εμπειροτεχνίτης. Το σημαντικότερο έργο του ως αρχιτέκτονα είναι το Νομισματοκοπείο των Παρισίων

## Παραπομπές


## Πηγές
* Το λήμμα «Αντουάν Ιάκωβος Διονύσιος» στη *Νέα Ελληνική Εγκυκλοπαίδεια* «Χάρη Πάτση», τόμος 6
* Βιογραφικά δεδομένα στο *Structurae*

## Εξωτερικοί σύνδεσμοι
* 

Αντουαν, Ζακ
Ολεγάριο Βίκτορ Αντράντε

Ο **Ολεγάριο Βίκτορ Αντράντε** (ισπαν. *Olegario Víctor Andrade*, 1839-1882) ήταν Αργεντινός, γεννημένος στη Βραζιλία, δημοσιογράφος και ποιητής, που ασχολήθηκε επίσης με την πολιτική. Η θυγατέρα του, η Αγουστίνα Αντράντε, υπήρξε επίσης ποιήτρια.

## Εργογραφία
* *El nido de cóndores* (= «Η φωλιά των κονδόρων», 1881)
* *El arpa perdida* (= «Η χαμένη άρπα»)
* *Prometeo* (= «Προμηθεύς»)
* *Atlántida* (= «Ατλαντίδα»)
* *San Martin* (1878)

## Παραπομπές


Κατηγορία:Αργεντινοί ποιητές
Κατηγορία:Δημοσιογράφοι του 19ου αιώνα
Τζώρτζια Κεφαλά

Η **Τζώρτζια (Γεωργία) Κεφαλά** (Αθήνα, 11 Ιουνίου 1971) είναι Ελληνίδα τραγουδίστρια και πολιτικός.

Γεννήθηκε το 1971 στην Αθήνα. Το 1992 συμμετείχε στη ροκ όπερα ''Δαίμονες'' και από το 1998 είναι η τραγουδίστρια του συγκροτήματος Μπλε. Στις βουλευτικές εκλογές του Μαΐου 2023 ήταν υποψήφια και σε αυτές του Ιουνίου εξελέγη στον Δυτικό Τομέα Αθηνών με την Πλεύση Ελευθερίας.

## Παραπομπές


Κατηγορία:Ελληνίδες τραγουδίστριες
Κατηγορία:Βουλευτές εκλεγμένοι με την Πλεύση Ελευθερίας
Κατηγορία:Βουλευτές Β2΄ Δυτικού Τομέα Αθηνών
Κατάλογος ταινιών με τεχνητή νοημοσύνη

Αυτό το λήμμα περιλαμβάνει έναν κατάλογο με αξιοσημείωτες ταινίες σε χρονολογική σειρά, οι οποίες συμπεριέλαβαν την τεχνητή νοημοσύνη είτε ως πρωταγωνιστή είτε ως σημαντικό κομμάτι της ταινίας.

## Δεκαετίες 1920-1960

## Δεκαετία του 1970

## Δεκαετία 1980

## Δεκαετία 1990

## Δεκαετία 2000

## Δεκαετία 2010

## Δεκαετία 2020

## Παραπομπές
Κομητεία Τζόουνς (Άιοβα)

Η **Κομητεία Τζόουνς** (αγγλικά: *Jones County*) είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 20.646 κάτοικοι.  Η έδρα της κομητείας είναι η Αναμόσα.  

Η κομητεία ιδρύθηκε το 1837 και πήρε το όνομά της από τον Τζορτζ Γουάλας Τζόουνς, γερουσιαστή των Ηνωμένων Πολιτειών και μέλος του Κογκρέσου. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,490 τ.χλμ, εκ των οποίων 1,487 τ.χλμ είναι στεριά και 3,0 τ.χλμ (0,2%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Ντουμπούκ (βορειοανατολικά)
* Κομητεία Τζάκσον (ανατολικά)
* Κομητεία Κλίντον (νοτιοανατολικά)
* Κομητεία Σίνταρ (νότια)
* Κομητεία Λιν (δυτικά)
* Κομητεία Ντέλαγουερ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Τζόουνς (Μισισίπι)

Η **Κομητεία Τζόουνς** (αγγλικά: *Jones County*) είναι κομητεία που βρίσκεται στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 67.246 κάτοικοι.  Οι έδρες της κομητείας του είναι το Λόρεν και το Ελίσβιλ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,800 τ.χλμ, εκ των οποίων 1,787 τ.χλμ είναι στεριά και 13,0 τ.χλμ (0,7%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Τζάσπερ (βόρεια)
* Κομητεία Γουέιν (ανατολικά)
* Κομητεία Πέρι (νοτιοανατολικά)
* Κομητεία Φόρεστ (νοτιοδυτικά)
* Κομητεία Κόβινγκτον (δυτικά)
* Κομητεία Σμιθ (βορειοδυτικά)

## Παραπομπές


Κατηγορία:Κομητείες του Μισισίπι
Κομητεία Τζόουνς (Νότια Ντακότα)

Η **Κομητεία Τζόουνς** (αγγλικά: *Jones County*) είναι κομητεία που βρίσκεται στην πολιτεία της Νότιας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
917 κάτοικοι,  που την καθιστά τη λιγότερο πληθυσμιακή κομητεία στη Νότια Ντακότα. Έδρα της κομητείας του είναι το Μάρντο.  Δημιουργήθηκε το 1916 και οργανώθηκε το 1917, είναι η πιο πρόσφατη κομητεία στη Νότια Ντακότα.  Πήρε το όνομά του από τον Γκράνβιλ Τζόουνς, έναν κληρικό/δικηγόρο γεννημένο στο Άρκανσο, ο οποίος μετακόμισε στο Τσάμπερλεν. 

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 2,510 τ.χλμ , εκ των οποίων 2,500 τ.χλμ είναι στεριά και 9,0 τ.χλμ (0,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νότιας Ντακότα
Μενίλ-αν-Ους

Το **Μενίλ-αν-Ους** (, ) είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Κομητεία Τζόουνς (Τέξας)

Η **Κομητεία Τζόουνς** (αγγλικά: *Jones County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 19.663 κάτοικοι.  Έδρα της κομητείας του είναι το Άνσον.  Η κομητεία δημιουργήθηκε το 1858 και οργανώθηκε το 1881.  Τόσο η κομητεία όσο και η έδρα της ονομάζονται από τον Άνσον Τζόουνς, τον τέταρτο και τελευταίο πρόεδρο της Δημοκρατίας του Τέξας. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,340 τ.χλμ, εκ των οποίων 2,320 τ.χλμ είναι ξηρά και 20 τ.χλμ (0,9%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Τζόουνς (Τζόρτζια)

Η **Κομητεία Τζόουνς** (αγγλικά: *Jones County*) είναι κομητεία που βρίσκεται στο κεντρικό τμήμα της πολιτείας της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 28.347 κάτοικοι.  Η έδρα είναι το Γκρέι.  

Η κομητεία δημιουργήθηκε στις 10 Δεκεμβρίου 1807 και πήρε το όνομά της από τον Αντιπρόσωπο των ΗΠΑ Τζέιμς Τζόουνς. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,020 τ.χλμ, εκ των οποίων 1,016 τ.χλμ είναι στεριά και 3,9 τ.χλμ (0,4%) καλύπτονται από ύδατα (λίμνες, ποτάμια). 
### Γειτονικές κομητείες
* Κομητεία Τζάσπερ (βόρεια)
* Κομητεία Πάτναμ (βορειοανατολικά)
* Κομητεία Μπάλντουιν (ανατολικά)
* Κομητεία Ουίλκινσον (νοτιοανατολικά)
* Κομητεία Τουίγκς (νότια)
* Κομητεία Μπιμπ (νοτιοδυτικά)
* Κομητεία Μονρόε (δυτικά)

## Παραπομπές


Κατηγορία:Κομητείες της Τζόρτζια
Ευώνυμος ο θηλώδης

[μικρογραφία|Ευώνυμος ο θηλώδης (''Euonymus verrucosus''), [Όλυμπος|Όρος Όλυμπος, Πιερία]]
Το είδος Ευώνυμος ο θηλώδης (*Euonymus verrucosus*) ανήκει στην οικογένεια Κηλαστρίδες (CELASTRACEAE) και αποτελεί ένα από τα 3 είδη του γένους Ευώνυμος (*Euonymus*) που απαντούν στην Ελλάδα. 

## Ετυμολογία
Το όνομα του είδους προέρχεται από το λατινικό *verrucosus* που σημαίνει φυματώδης και σχετίζεται με την παρουσία πολυάριθμων καστανών φυματίων στους κλαδίσκους.

## Γεωγραφική κατανομή
Κατανέμεται στην Ανατολική Ευρώπη και την Ανατολία, ενώ απαντά στη Βόρεια και Κεντρική Ελλάδας και στα νησιά του Βορείου Αιγαίου. 

## Οικολογία
Συναντάται σε ορεινές περιοχές συνήθως κοντά σε ρέματα μεταξύ 100-1000 μ. υψόμετρο. 

## Περιγραφή φυτού
Είναι φυλλοβόλος θάμνος ο οποίος διακρίνεται από τα υπόλοιπα είδη ευώνυμων από την παρουσία πολυάριθμων καστανών φυματίων στους κλαδίσκους. Τα φύλλα είναι αντίθετα, ωοειδή λογχοειδή μυτερά διαστάσεων 6Χ3.5 εκατ. Τα άνθη είναι τετραμερή, καστανοπράσινου χρώματος και εμφανίζονται από Απρίλιο μέχρι Ιούνιο. Ο καρπός του σχηματίζεται το φθινόπωρο και είναι τετράλοβη κοκκινωπή κάψα 10 χιλ.

## Πηγές

* Lafranchis T. & Sfikas G. 2001, Flowers of Greece (Vol. I).
* Pignatti S. 1982, Flora d’ Italia (Vol. II).
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας
* Strid A. & Tan K. 1991, Mountain Flora of Greece (Vol. 1)
* Tutin et al. 2005, Flora Europaea Vol 2, Cambridge University Press

## Παραπομπές


Κατηγορία:Ελληνική χλωρίδα
Η ιστορία του μάγειρα

***Η ιστορία του μάγειρα*** (Μεσαιωνικά αγγλικά: *The Cook's Tale*) είναι η τέταρτη από τις ιστορίες που διηγούνται οι προσκυνητές στις ''Ιστορίες του Καντέρμπερι'' (1387-1400) του Τζέφρυ Τσώσερ.

Η ιστορία αποτελείται από 58 στίχους μόνο και διακόπτεται απότομα - και το ερώτημα είναι αν ο Τσώσερ την άφησε σκόπιμα ημιτελή, αν σκόπευε να τη συμπληρώσει αργότερα ή αν απλώς χάθηκε μέρος του χειρογράφου, οι μελετητές δεν έχουν καταλήξει σε σαφείς απαντήσεις.

Όπως ο Χάρι Μπέιλι, ο ιδιοκτήτης του πανδοχείου Τάμπαρντ στο Σάουθγουορκ, ο μάγειρας φαίνεται επίσης ότι ήταν πραγματικό σύγχρονο πρόσωπο με το όνομα Ρότζερ του Γουέαρ. Ήταν και οι δύο γνώριμοι του Τσώσερ και οι αναγνώστες της εποχής θα μπορούσαν εύκολα να τους αναγνωρίσουν.

Το μήκος της ιστορίας καθιστά αδύνατη την εύρεση κάποιας πηγής, θεωρείται ότι αναφέρεται σε σύγχρονα γεγονότα.

## Υπόθεση

### Ο πρόλογος
Ο μάγειρας Ρότζερ του Γουέαρ διασκέδασε με την *[[Η ιστορία του επιστάτη|Ιστορία του επιστάτη]]* και σχολιάζει ότι ο ανέντιμος μυλωνάς ανταμείφθηκε όπως του άξιζε επειδή προσπάθησε να εξαπατήσει τους δύο φοιτητές και να γελοιοποιήσει την εκπαίδευσή τους. Υπόσχεται στη συνέχεια μια δική του ιστορία, παρά το γεγονός ότι είναι απλώς ένας φτωχός άνθρωπος. Ο ξενοδόχος Χάρι Μπέιλι του δίνει τον λόγο για  την επόμενη ιστορία και του τονίζει ότι πρέπει να είναι πολύ καλή για να τους αποζημιώσει, εδώ σχολιάζει τη συνήθεια του Ρότζερ να βγάζει τη σάλτσα από τις απούλητες πίτες και να τις ξαναζεσταίνει για να τις δώσει για φρέσκες, το δε μαγαζί του ήταν γεμάτο μύγες.

### Η ιστορία του μάγειρα
Κάποτε ένας νεαρός ζούσε στην πόλη και ήταν μαθητευόμενος κοντά σε κάποιον που πουλούσε τρόφιμα. Ήταν ένας κοντός άντρας, με σκουρόχρωμη επιδερμίδα και μαύρα μαλλιά – και του άρεσε ο χορός, το τραγούδι, ο τζόγος και όλα τα είδη αμαρτωλών διασκεδάσεων, ήταν εξαιρετικός χορευτής: τόσο καλός, που ο κόσμος τον αποκαλούσε Πέρκιν ο γλετζές.

Ο Πέρκιν αγαπούσε την ταβέρνα περισσότερο από το μαγαζί που δούλευε και, όποτε γινόταν γιορτή, έβγαινε από το μαγαζί για να διασκεδάσει και να χορέψει, ξεχνώντας τη δουλειά. Έκλεβε συχνά από τον αφέντη του, με τον οποίο ζούσε μέχρι να τελειώσει τη μαθητεία του. Ωστόσο, μια μέρα, ο αφέντης του αποφάσισε να τον ξεφορτωθεί αναφέροντας την παροιμία «Καλύτερα να βγάλεις το σάπιο μήλο από το σακουλάκι παρά να σαπίσει όλα τα άλλα μήλα».

Αφού απολύθηκε από τον κύριό του, αυτός ο χαρούμενος μαθητευόμενος ήταν ελεύθερος να γλεντοκοπάει μέρα-νύχτα και τελικά γνώρισε έναν άλλο νεαρό που αγαπούσε τα ζάρια, το γλέντι και τις διασκεδάσεις όσο και ο ίδιος, στο σπίτι του οποίου μετέφερε το κρεβάτι και τα υπάρχοντά του και εγκαταστάθηκε. Αυτός ο φίλος του είχε μια σύζυγο που, για λόγους βιτρίνας και μόνο, διατηρούσε μαγαζί – για να κρύβει τις ανήθικες δραστηριότητές της, στην πραγματικότητα ήταν πόρνη. Εδώ τελειώνει η ιστορία.

## Η επόμενη ιστορία
Την ιστορία ακολουθεί *[[Η ιστορία του δικηγόρου]]*.

## Μεταφράσεις στα ελληνικά
* *Οι ιστορίες του Καντέρμπερυ*, μτφ: Δημοσθένης Κορδοπάτης, εκδ. Μελάνι, 2014 
* *Οι ιστορίες του Καντέρμπερυ*, μτφ: Γιώργος Χαλβατζόγλου, εκδ. Νησίδες, 2018 
## Παραπομπές
NGC 1281

Ο NGC 1281 είναι συμπαγής ελλειπτικός γαλαξίας ο οποίος απέχει περίπου 200 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Γιόχαν Ντράιερ (Johan Dreyer) στις 12 Δεκεμβρίου 1876 και ανήκει στο Σμήνος γαλαξιών του Περσέα.

## Μελανή οπή
Η μάζα της υπερμαζικής μελανής οπής που υπάρχει στον NGC 1281 εκτιμάται πως είναι αντίστοιχη με δέκα δισεκατομμύρια ηλιακές μάζες. Σύμφωνα όμως με άλλη εκτίμηση, δεν ξεπερνά τα πέντε δισεκατομμύρια ηλιακές μάζες.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Περσεύς (αστερισμός)
1281
12458
Κατηγορία:Σμήνος του Περσέα
NGC 1448

Ο **NGC 1448** (διπροεγγράφεται στον Νέο Γενικό Κατάλογο και ως **NGC 1457**) είναι σπειροειδής γαλαξίας ο οποίος απέχει 55 εκατομμύρια έτη φωτός από τη Γη και βρίσκεται στον αστερισμό Ωρολόγιον. Τον ανακάλυψε ο αστρονόμος Τζων Χέρσελ (John Herschel) το 1835 και ανήκει στην ομάδα γαλαξιών του NGC 1433.

## Μελανή οπή

Τον Ιανουάριο του 2017 ανακοινώθηκε πως βρέθηκε υπερμαζική μελανή οπή στο κέντρο του NGC 1448.

## Υπερκαινοφανείς
Έξι υπερκαινοφανείς έχουν ανακαλυφθεί στον NGC 1448:
* Ο **SN 1983S** (τύπου ΙΙ)
* Ο **SN 2001el** (τύπου Ia)
* Ο **SN 2003hn** (τύπου II)
* Ο **SN 2014df** (τύπου&nbsp;Ib)
* Ο **SN 2020zbv** (τύπου IIP)
* Ο **SN 2021pit** (τύπου Ia) 

Βάσει της φασματικής ανάλυσης του SN 2001el υπάρχουν αρκετές διάχυτες διαστρικές ζώνες στον γαλαξία αυτόν. Πρόκειται για μία από τις ελάχιστες περιπτώσεις που παρατηρείται κάτι τέτοιο σε άλλον γαλαξία πέρα από τον δικό μας. Παρόλα αυτά οι ζώνες ήταν σαφώς πιο αχνές στον SN 2003hn.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ωρολόγιον (αστερισμός)
1448
13727
Source

Η μηχανή παιχνιδιών ***Source*** είναι ένα λογισμικό ανάπτυξης βιντεοπαιχνιδιών, δημιουργημένο από τη Valve Corporation. Πρώτη φορά αποκαλύφθηκε και χρησιμοποιήθηκε με την κυκλοφορία του παιχνιδιού Counter-Strike: Source το 2004 και ακολούθως με το πολύ πετυχημένο Half-Life 2. 

Σχεδιασμένη με σκοπό την υποστήριξη σύνθετων γραφικών, βελτιωμένη φυσική απόδοση και προηγμένα επίπεδα τεχνητής νοημοσύνης, η μηχανή παιχνιδιών Source, αν και είναι περισσότερο γνωστή για τη χρήση της από την Valve Corporation, έχει χρησιμοποιηθεί ευρέως και από άλλα ανεξάρτητα στούντιο για τη δημιουργία αυτόνομων παιχνιδιών. Ένα από τα πιο προβεβλημένα παραδείγματα είναι το παιχνίδι  από την Troika Games, το οποίο κυκλοφόρησε το 2004.

Προς τα τέλη της δεκαετίας του 2010 η Valve ανέπτυξε τη μηχανή παιχνιδιών Source 2, ως διάδοχο της αρχικής μηχανής Source, με στόχο να προσφέρει βελτιωμένες τεχνολογικές δυνατότητες. Το ντεμπούτο της Source 2 στο κοινό έγινε μέσω της κυκλοφορίας του παιχνιδιού Half-Life: Alyx, που αποτελεί παιχνίδι εικονικής πραγματικότητας (VR).

Κατηγορία:Λογισμικό
Αντισυμμετρική σχέση

right|thumb|350px|Παράδειγμα αντισυμμετρικής σχέσης και η αναπαράστασή της με γράφο και με πίνακα.
Στην θεωρία συνόλων, μία **αντισυμμετρική σχέση** είναι μία σχέση R στο σύνολο S, για την οποία ισχύει ότι
:για κάθε a, b \in S, αν a R b και b R a τότε a = b,
ή ισοδύναμα
:για κάθε a, b \in S, αν a R b και a \neq b, τότε a \not R b.

Το πιο σύνηθες παράδειγμα τέτοιας σχέσης είναι η διάταξη \leq, για παράδειγμα στους φυσικούς αριθμούς για την οποία αν έχουμε ότι a \leq b και b \leq a τότε πρέπει a = b.

## Παραδείγματα
Οι εξής σχέσεις είναι αντισυμμετρικές:
* Η διάταξη των φυσικών αριθμών (και των πραγματικών αριθμών).
* Η διάταξη \leqτων φυσικών αριθμών (και των πραγματικών αριθμών).
* Η σχέση του «είναι απόγονος του/της» μεταξύ ανθρώπων είναι αντισυμμετρική, καθώς δεν μπορούμε να έχουμε ότι ο Γιώργος είναι απόγονος της Άννας, και ότι η Άννα είναι απόγονος του Γιώργου.
* Αντίστοιχα και με τις σχέσεις «είναι γονιός του/της», «είναι προϋστάμενος/η του/της», κ.ο.κ.
* Η σχέση «διαιρεί» στους φυσικούς αριθμούς είναι αντισυμμετρική καθώς για a \neq b δεν μπορεί να έχουμε και a \mid b αλλά και b \mid a.
* Η σχέση
::R = \{ (1, 1), (2, 1), (2, 3), (3, 4), (4, 4), (4, 5), (5, 2) \},
:είναι αντισυμμετρική (δείτε το πρώτο σχήμα). 
* Η ταυτοτική σχέση είναι αντισυμμετρική. 

350px|right|thumb|Παράδειγμα μη αντισυμμετρικής σχέσης και με κόκκινο χρώμα οι σχέσεις που δεν ικανοποιούν την συνθήκη.

Οι εξής σχέσεις δεν είναι αντισυμμετρικές:
* Η σχέση του «είναι συγχωριανός/ή του», «είναι συμφοιτητής/τρια του/της» (για χωριά και τάξεις που δεν είναι κενές).
* Η σχέση 
::R = \{ (1, 1), (2, 1), (3, 2), (3, 5), (4, 4), (4, 5), (5, 3) \},
:δεν είναι αντισυμμετρική (δείτε το δεύτερο σχήμα). 

## Πλήθος αντισυμμετρικών σχέσεων
Σε ένα πεπερασμένο σύνολο S αποτελούμενο από n στοιχεία, υπάρχουν 
:2^{n} \cdot 3^{n \cdot (n-1)/2}
σχέσεις που είναι αντισυμμετρικές. Τα πλήθη δίνονται από την ακολουθία:
:1,2,12,216,11664, \ldots .

## Δείτε επίσης
* Συμμετρική σχέση
* Ανακλαστική σχέση
* Μεταβατική σχέση

## Παραπομπές


Κατηγορία:Θεωρία συνόλων
Κατηγορία:Δυαδικές σχέσεις
Ορχήστρα Νέων «Γκούσταβ Μάλερ»

Η **Ορχήστρα Νέων «Γκούσταβ Μάλερ»** (, συντομογραφία: ) είναι αυστριακή ορχήστρα νέων με έδρα τη Βιέννη. Ιδρύθηκε το 1986 από τον διευθυντή ορχήστρας Κλαούντιο Αμπάντο, και πήρε το όνομά της από τον συνθέτη Γκούσταβ Μάλερ. Είναι συνεργαζόμενο μέλος της Ευρωπαϊκής Ομοσπονδίας Εθνικών Ορχηστρών Νέων.

## Ιστορία
Το 1992, η ορχήστρα έγινε η πρώτη πανευρωπαϊκή ορχήστρα νέων που προσέφερε θέσεις σε νέους μουσικούς πρώην κομμουνιστικών χωρών όπως η Ουγγαρία και η Τσεχοσλοβακία, πραγματοποιώντας ανοιχτές ακροάσεις στο πρώην Ανατολικό Μπλοκ. Την ίδια χρονιά, γίνεται επιλογή από τους χιλιάδες υποψηφίους μουσικούς των ακροάσεων που πραγματοποιούνται σε περισσότερες από είκοσι πέντε ευρωπαϊκές πόλεις κάθε χρόνο. Σήμερα, η ορχήστρα απαριθμεί περισσότερους από εκατό μουσικούς προερχόμενους από διάφορες χώρες, όπως η Ελλάδα, η Γερμανία, η Αυστρία, η Ουκρανία, η Γαλλία, η Ουγγαρία, η Ρωσία, η Ισπανία, η Μεγάλη Βρετανία, η Ρουμανία και η Ελβετία. Τα μέλη της κριτικής επιτροπής είναι εξάρχοντες ορχηστρών που συνεχίζουν να βοηθούν την ορχήστρα με το απαιτητικό πρόγραμμα της κατά τη διάρκεια όλης της κάθε περιόδου.

## Ρεπερτόριο και συνεργασίες
μικρογραφία|Ο Κλαούντιο Αμπάντο, ιδρυτής της ορχήστρας.
Το ρεπερτόριο της ορχήστρας κυμαίνεται από την κλασική έως την σύγχρονη κλασική μουσική με έμφαση στα μεγάλα συμφωνικά έργα της ρομαντικής και της μεταρομαντικής περιόδου. Το υψηλό καλλιτεχνικό επίπεδο και η διεθνής επιτυχία της έχουν οδηγήσει πολλούς κορυφαίους διευθυντές ορχήστρας και σολίστ να συμπράξουν μαζί της.

Πολλοί αρχιμουσικοί συνεργάστηκαν με την ορχήστρα, μεταξύ των οποίων ο Μάρις Γιάνσονς, ο Πιερ Μπουλέζ και ο Μπέρναντ Χάιτινκ.

## Δισκογραφία
* *[[Ιάννης Ξενάκης]]: Κέκροψ* (Deutsche Grammophon, 1997)
* *[[Ρίχαρντ Στράους]]: Συμφωνία των Άλπεων* (EMI, 2005)
* *[[Άντον Μπρούκνερ]]: Συμφωνία αρ. 8* (EMI, 2002)
* *Άντον Μπρούκνερ: Συμφωνία αρ. 9* 
* *[[Άρνολντ Σένμπεργκ]]: Πελλέας και Μελισσάνθη* (Deutsche Grammophon, 2003)

## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Γκούσταβ Μάλερ
Κατηγορία:Ορχήστρες
Κατηγορία:Ορχήστρες στην Ευρώπη
Κατηγορία:1986
Counter-Strike 2

Το ***Counter-Strike 2*** είναι βιντεοπαιχνίδι βολών πρώτου προσώπου πολλαπλών παικτών που αναπτύχθηκε από την Valve. Είναι η πέμπτη προσθήκη στη σειρά Counter-Strike και κυκλοφόρησε στις 27 Σεπτεμβρίου του 2023 για τα Windows και Linux. Το παιχνίδι, που χρησιμοποιεί τον μηχανισμό Source, αποτελεί την ενημερωμένη έκδοση της προηγούμενης κύριας καταχώρησης, Counter-Strike: Global Offensive, την οποία και αντικατέστησε στην πλατφόρμα Steam. 

Όπως και ο προκάτοχός του, το παιχνίδι φέρνει αντιμέτωπες δύο ομάδες, τους τρομοκράτες και τους αντι-τρομοκράτες, σε διάφορους τρόπους παιχνιδιού βασισμένους σε στόχους. Το Counter-Strike 2 διαθέτει σημαντικές τεχνικές βελτιώσεις σε σχέση με το Global Offensive, συμπεριλαμβανομένης της μετάβασης από τη μηχανή παιχνιδιών Source στο Source 2, βελτιωμένα γραφικά και μια νέα αρχιτεκτονική διακομιστή "sub-tick". Επιπλέον, πολλές πίστες του Global Offensive ενημερώθηκαν για να επωφεληθούν από τις δυνατότητες του Source 2, με ορισμένες πίστες να λαμβάνουν πλήρη αναθεώρηση.

Κατηγορία:Counter-Strike
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια τοποθετημένα στη Μέση Ανατολή
Κατηγορία:Βιντεοπαιχνίδια τοποθετημένα στην Ιταλία
Κατηγορία:Βιντεοπαιχνίδια τοποθετημένα στη Γερμανία
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια της Valve Corporation
Κατηγορία:Τρομοκρατία στη μυθοπλασία
Κατηγορία:Βιντεοπαιχνίδια πολλαπλών παικτών
Κατηγορία:Βιντεοπαιχνίδια τακτικής βολών
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια του 2023
Δημοκράτες (Ελλάδα)

Οι **Δημοκράτες** ήταν ελληνικό πολιτικό κόμμα. Ιδρύθηκε στις 7 Φεβρουαρίου 2024 από τον Ανδρέα Λοβέρδο, ο οποίος ήταν και πρόεδρος του κόμματος.

Αυτοχαρακτηριζόταν ως «πατριωτικό, λαϊκό, πολιτικά φιλελεύθερο, εκσυγχρονιστικό, μεταρρυθμιστικό, ψηφιακό και πολυσυλλεκτικό κόμμα».

Το κόμμα συμμετείχε στις ευρωεκλογές του 2024.

## Ιστορικό
Στις 7 Φεβρουαρίου 2024, ο Ανδρέας Λοβέρδος κατέθεσε τα απαραίτητα έγγραφα και δικαιολογητικά για την ίδρυση του κόμματος, στον Άρειο Πάγο. Στις 4 Μαρτίου παρουσιάστηκε το νέο κόμμα μέσω βιντεοσκοπημένου μηνύματος από τον Έβρο.

Στις 20 Μαρτίου, στις Βρυξέλλες, ανακοινώθηκε η συστράτευση του κόμματος στην ευρωπαϊκή κοινοβουλευτική ομάδα Ανανεώστε την Ευρώπη, έπειτα από συνάντηση στελεχών του κόμματος με την πρόεδρο Βαλερί Χάγερ.

Στις 21 Μαρτίου, εξελέγη από την προσωρινή Πολιτική Επιτροπή του κόμματος, ως πρώτος Γραμματέας του κόμματος ο Παναγιώτης Κόνσουλας. Στις 26 Μαρτίου, ανακοινώθηκε ότι η ποινικολόγος Τατιάνα Δουβαρά ανέλαβε Εκπρόσωπος Τύπου, ενώ μια ημέρα αργότερα ανακοινώθηκε ότι ο πρόεδρος της Κεντρικής Ιχθυαγοράς Αθηνών Βασίλης Σίμος ανέλαβε Πολιτικός Εκπρόσωπος.

Στις 28 Μαρτίου ανέλαβε αντιπρόεδρος του κόμματος ο πρώην βουλευτής της Δημοκρατικής Συμπαράταξης, Θεόδωρος Παπαθεοδώρου.

Στις 16 Σεπτεμβρίου 2025, με την προσχώρηση του Λοβέρδου και στελεχών του κόμματος στη Νέα Δημοκρατία, το κόμμα διαλύθηκε.

## Αποτελέσματα εκλογών
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Πρώην πολιτικά κόμματα στην Ελλάδα
Κατηγορία:Φιλελεύθερα κόμματα
Σαλάρ της Αντοφάγια

[thumb|right|285px|Το βόρειο άκρο του Σαλάρ της Αντοφάγια, όπου και υγρότοπος. Στο βάθος φαίνεται το επιβλητικό υψηλό ηφαίστειο [Αντοφάγια, που έδωσε στην έρημο το όνομά της.]]
Το **Σαλάρ της Αντοφάγια** (ισπαν. *Salar de Antofalla*) είναι επίπεδη αλμυρή έρημος και υψίπεδο στις Άνδεις, στην Επαρχία Καταμάρκα της βορειοδυτικής Αργεντινής. Η καθαυτό επίπεδη περιοχή, που προέκυψε από την ύπαρξη μιας εποχικής ρηχής λίμνης στις υγρές κλιματικές περιόδους, έχει μέγιστο μήκος 136 χιλιόμετρα και μέγιστο πλάτος 10 χιλιόμετρα, με έκταση περίπου 500 τετραγ. χιλιόμετρα και υψόμετρο παντού ίσο με 3.460 μέτρα πάνω από την επιφάνεια της θάλασσας. Το ερημικό υψίπεδο γενικότερα έχει έκταση 957 τετραγωνικά χιλιόμετρα.

Το έδαφος και υπέδαφος του Σαλάρ αποτελείται από στρώσεις ογκολιθικών πετρωμάτων. Τα γεωλογικά στρώματα που περιβάλλουν το νότιο μέρος του Σαλάρ της Αντοφάγια αποτελούνται από ηπειρωτικά ιζηματογενή πετρώματα, τα οποία εναποτέθηκαν από το ανώτερο Ηώκαινο μέχρι το κατώτερο Πλειστόκαινο.

## Παραπομπές


## Πηγές
* Το λήμμα «Aντοφάλλια» στη *Νέα Ελληνική Εγκυκλοπαίδεια* «Χάρη Πάτση», τόμος 6

Κατηγορία:Γεωγραφία της Αργεντινής
Κατηγορία:Έρημοι
Χαρά Τσιώλη

Η **Χαρά Τσιώλη** (Καρδίτσα, 1979) είναι Ελληνίδα ηθοποιός και κωμικός, η οποία σταδιοδρομεί στην πολιτική σάτιρα αλλά επίσης και στο σταντ-απ κόμεντι.

## Βιογραφία
Γεννήθηκε στην Καρδίτσα, όπου μεγάλωσε και ολοκλήρωσε τις εγκύκλιες σπουδές της στο 3ο Γενικό Λύκειο Καρδίτσας.
 
Σπούδασε διαιτολογία και δημόσια υγεία στο πρώην ΤΕΙ Θεσσαλονίκης. Από μικρή είχε ταλέντο και ενδιαφέρον για την υποκριτική. Μετά από υποτροφία που έλαβε, σπούδασε υποκριτική τέχνη στη Δραματική Σχολή του Γ. Θεοδοσιάδη και αποφοίτησε το 2007.

Η πρώτη της θεατρική δουλειά έγινε το 2006 με το έργο "Σε λίγο θα βρέξει" σε σκηνοθεσία Στέλιου Γούτη. Το 2007 η Τσιώλη ανέβασε τη θεατρική διασκευή της ταινίας "Το σπιρτόκουτο" του Γιάννη Οικονομίδη, που κέρδισε το Βραβείο Αθηνοράματος για το καλύτερο ελληνικό έργο. Από το 2007, συνεργάζεται με την ομάδα 90° C του Δημήτρη Κομνηνού. 

Έχει επίσης συνεργαστεί με τα ΔΗ.ΠΕ.ΘΕ. Λάρισας και Κρήτης. Η Τσιώλη έκανε το τηλεοπτικό της ντεμπούτο το 2007 στο επεισόδιο "The end" της σειράς θρίλερ του Alpha "10η Εντολή". Το 2013 συμμετείχε στη κωμική σειρά του Mega, με τίτλο "Με τα παντελόνια κάτω (2013-2014)". Στον κινηματογράφο συμμετείχε στη δραματική ταινία, "Luton (2013)", που ήταν σε σκηνοθεσία του Μιχάλη Κωνσταντάτου.

Τα τελευταία χρόνια, η Τσιώλη ασχολείται με την σάτιρα και την stand-up comedy και είναι ενεργή επίσης ως TikToker. Πρόσθετα έχει δημιουργήσει στο YouTube το *"Laugh Coaching"*, μια μέθοδο αυτοβελτίωσης και χιούμορ, που μέχρι τον Απρίλιο 2024 είχε συνολικά 1.794.325 προβολές.

## Παραπομπές


## Εξωτερικοί σύνδεσμοι
*youtube.com
*tiktok.com

Κατηγορία:Έλληνες κωμικοί
Κατηγορία:Έλληνες σταντ-απ κωμικοί
Έριχ Χάρτμαν

**Ο Έριχ Άλφρεντ Χάρτμαν** (19 Απριλίου 1922 – 20 Σεπτεμβρίου 1993) ήταν Γερμανός πιλότος μαχητικών κατά τη διάρκεια του Β' Παγκοσμίου Πολέμου και ο πιο επιτυχημένος άσος μαχητικών στην ιστορία του εναέριου πολέμου.  Πέταξε σε 1.404 αποστολές μάχης και συμμετείχε σε εναέριες μάχες σε 825 διαφορετικές περιπτώσεις. Του πιστώθηκε ότι κατέρριψε συνολικά 352 συμμαχικά αεροσκάφη: 345 σοβιετικά και 7 αμερικανικά ενώ υπηρετούσε στη Luftwaffe. Κατά τη διάρκεια της καριέρας του, ο Χάρτμαν αναγκάστηκε να προσγειώσει το μαχητικό του 16 φορές μετά από μηχανική βλάβη ή ζημιά που υπέστη αφού κατέρριψε εχθρικά αεροσκάφη. Δεν καταρρίφθηκε ποτέ από άμεση εχθρική ενέργεια.

Ο Χάρτμαν, ένας προπολεμικός πιλότος ανεμόπτερου, εντάχθηκε στη Luftwaffe το 1940 και ολοκλήρωσε την εκπαίδευσή του ως πιλότος μαχητικών το 1942. Τοποθετήθηκε στη μονάδα της *Jagdgeschwader* 52 (JG 52—52nd Fighter Wing) στο Ανατολικό Μέτωπο και τέθηκε υπό την επίβλεψη ορισμένων από τους πιο έμπειρους πιλότους μαχητικών της Luftwaffe. Υπό την καθοδήγησή τους, ο Χάρτμαν ανέπτυξε σταθερά την τακτική του.

Στις 29 Οκτωβρίου 1943, ο Χάρτμαν τιμήθηκε με τον Σταυρό των Ιπποτών του Σιδηρού Σταυρού για την καταστροφή 148 εχθρικών αεροσκαφών και με τα Φύλλα Δρυός στον Σταυρό των Ιπποτών του Σιδηρού Σταυρού για την καταστροφή 202 εχθρικών αεροσκαφών στις 2 Μαρτίου 1944. Tελικά, ο Χάρτμαν κέρδισε τον πολυπόθητο Σταυρό Ιπποτών του Σιδερένιου Σταυρού με φύλλα βελανιδιάς, σπαθιά και διαμάντια στις 25 Αυγούστου 1944 για 301 εναέριες νίκες. 

Ο Χάρτμαν πέτυχε την 352η και τελευταία εναέρια νίκη του το μεσημέρι της 8ης Μαΐου 1945, ώρες πριν από τη γερμανική παράδοση. Μαζί με το υπόλοιπο JG 52, παραδόθηκε στις δυνάμεις του Στρατού των Ηνωμένων Πολιτειών και τελικά παραδόθηκε στον Κόκκινο Στρατό. Σε μια προσπάθεια να τον πιέσουν να υπηρετήσει στον σοβιετικό Εθνικό Λαϊκό Στρατό της Ανατολικής Γερμανίας, δικάστηκε για εγκλήματα πολέμου και καταδικάστηκε. Ο Χάρτμαν καταδικάστηκε αρχικά σε 20 χρόνια φυλάκιση, αργότερα αυξήθηκε σε 25 χρόνια και πέρασε 10 χρόνια σε σοβιετικά στρατόπεδα φυλακών και γκουλάγκ μέχρι που απελευθερώθηκε το 1955. Το 1997, η Ρωσική Ομοσπονδία (μεταθανάτια) τον απάλλαξε από όλες τις κατηγορίες.

Το 1956, ο Χάρτμαν εντάχθηκε στη νεοσύστατη Πολεμική Αεροπορία της Δυτικής Γερμανίας στην *[[Μπούντεσβερ]].* Αναγκάστηκε να συνταξιοδοτηθεί το 1970 για την αντίθεσή του στην προμήθεια των F-104 Starfighter για λόγους ασφαλείας. Στα τελευταία του χρόνια, μετά το τέλος της στρατιωτικής του σταδιοδρομίας, έγινε πολιτικός εκπαιδευτής πτήσεων. Ο Χάρτμαν πέθανε στις 20 Σεπτεμβρίου 1993 σε ηλικία 71 ετών.

## Παραπομπές
Λαμποχώρι Προδρομίου

Το **Λαμποχώρι** είναι οικισμός βορειοδυτικά του Προδρομίου (πλέον Δαφνούλα) στους πρόποδες του βουνού ,ο οποίος πλέον δεν κατοικείται. Οι τελευταίοι κάτοικοι τον εγκατέλειψαν περίπου στο 1980, καθώς δεν υπήρχε ρεύμα, δρόμος και δίκτυο ύδρευσης. Το χωριό αρχικά είχε την ονομασία Αλεποχώρι και έπειτα μετονομάστηκε σε Λαμποχώρι (πιθανότατα λόγω της φωτεινής θέσης του στην πλαγιά).

## Ιστορία
Ο οικισμός δημιουργήθηκε από τον Χρήστο Μπότσαρη, ο οποίος μεταξύ του 1741 και 1745 έφυγε από το Αλποχώρι Μπότσαρη, για να γλυτώσει αντίποινα από τους Αλβανοτσάμηδες. Στην απελευθέρωση του Επταχωρίου είχε εκτελέσει πολλούς από αυτούς και για αυτο αναγκάστηκε να διαφύγει μαζί με την έγκυο γυναίκα του αλλάζοντας το επίθετο του σε Σιάμπεης ώστε να μην γίνει αντιληπτός.Τελικά όμως δεν κατάφερε να διαφύγει καθώς αργότερα τον βρήκαν και τον εκτέλεσαν. Από το γενεαλογικό του δένδρο εμφανίζονται στην συνέχεια στον οικισμό οι Μαρκαίοι και οι Βασιλαίοι (Βασιλείου) και απο τους δεύτερους λίγο μετέπειτα οι Γεωργίου .

Ο οικισμός είχε 7 σπίτια και έφτασε να έχει 70 κατοίκους.

## Δημοτικό σχολείο Καλαθά
Το Μάη του 1937 πάρθηκε η απόφαση να κατασκευαστεί καινούριο Σχολείο καθώς το υπάρχον δεν χωρούσε επιπλέον τα παιδιά και το χωριό του Προδρομίου μεγάλωνε.Για τον σκοπό αυτό ορίστηκε επιτροπή εράνου που έπρεπε οπωσδήποτε μέχρι το Μάη του 1938 να συγκεντρώσει τα απαραίτητα χρήματα .Έτσι κατασκευάστηκε εκ θεμελίων μεγάλο πέτρινο Σχολείο στον Καλαθά. Οι διαστάσεις του 17x10 μ. με δύο αίθουσες διδασκαλίας και δύο μικρά δωμάτια για κατοικία δασκάλων. Το πάχος του τοίχου ήταν μεγαλύτερο των 65 εκατοστών. 

Έτσι κι έγινε, στις αρχές του 1941 ολοκληρώθηκε ένα κτήριο υπόδειγμα ελεύθερης αρχιτεκτονικής. Λόγω κήρυξης του Β΄ Παγκοσμίου Πολέμου, το Σχολείο δεν λειτούργησε εκείνη την χρονιά. Έρχεται όμως και το χειρότερο. Το καλοκαίρι του 1943 γερμανική βόμβα χτυπάει το Σχολείο και κάνει μεγάλη καταστροφή . Και πάλι όμως οι Προδρομίτες το επισκευάζουν και το Σεπτέμβριο του 1945 λειτουργεί κανονικά με 64 μαθητές και δάσκαλο το Χαράλαμπο Γιαννίτση. Το 1946-47, λόγω εμφυλίου, το Σχολείο κλείνει. Το 1947-48 εγγράφονται 110 μαθητές και έχουν δάσκαλο τον Πορφυρίου Θωμά. Το 48-49 λειτουργεί με 117 μαθητές και δάσκαλο τον Έξαρχο Θεμιστοκλή. Το 49-50 είναι 100 μαθητές και δάσκαλός τους ο Παπαντωνίου Γιώργος. Από το 50-51 το Σχολείο λειτουργεί ως διθέσιο και προστέθηκε η δασκάλα Δημητρούλα Αρτεμισία. Μέχρι το 54, υπηρέτησαν οι Εκπ/κοί Δαφνής, Κασκαντίρης και Ζέρη Ιφιγένεια.  Το 1954 ο γνωστός  πολέμαρχος Κώτσιο Νικόλας πήγε με το τρακτέρ του στα Γιάννενα και μετέφερε τα πορτοπαράθυρα για το Σχολείο. Καθιερώνονται πλέον σαν δάσκαλοι το ζευγάρι Γιαννούλης Βαγγέλης και Τσιτογιάννη Μαριάνθη. Το  61-62 τους αντικαθιστά οι Παπακωστίδης Γιώργος και Τζίμα Βικτωρία. Το 69-70 γίνεται διαχωρισμός σχολείων σε Άνω και Κάτω Προδρόμι. Το σχολικό έτος 84-85, ο Γιαννιώτης δάσκαλος Βλάχος Βαγγέλης παραδίδει το Σχολείο του Καλαθά στο Δ/ντή του Σχολείου του Κάτω Προδρομίου. Έτσι τελείωσε το διδακτικό του έργο το Σχολείο του Καλαθά.

## Παραπομπές


Κατηγορία:Χωριά της περιφερειακής ενότητας Ιωαννίνων